
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4160-…/2016
Előterjesztés elkészítésének időpontja: 2016. augusztus 11.
Előterjesztést készítette: Novákné Dutkai Szilvia ügyintéző / dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: Telepítési Tanulmányterv a 089/34, 089/35, 089/36, 093/8, 089/68 hrsz.-ú telkekre vonatkozóan
E L Ő T E R J E S Z T É S

Sülysáp Város Önkormányzata Képviselő-testületének
2016. augusztus 18-án tartandó munkaterv szerinti ülésére

9. napirendhez

Tárgy:
 Sülysáp Város településrendezési eszközeinek felülvizsgálata – rekreációs központ telepítési tanulmánytervének jóváhagyása
Tisztelt Képviselő-testület!
Mint arról több alkalommal szó volt, magánkezdeményezés keretében egy rekreációs központot kívánnak kialakítani a Sülysáp Jakabszállás tanya részén elhelyezkedő 089/34, 089/35, 089/36, 093/8, 089/68 hrsz.-ú ingatlanokon.

Ennek megvalósítása természet- és környezetvédelmi szempontból viszonylag bonyolultabb feladat, több plusz munkarészt igényel, amelyek elkészítését a kezdeményező rendelte meg a Pestterv Kft.-től. 

Ugyanakkor a terület településrendezési eszközeinek módosítása szintén csak az önkormányzat jóváhagyásával lehetséges, amihez első lépésként elkészült egy ún. telepítési tanulmányterv.

Kérem a dokumentáció szíves megtárgyalását és jóváhagyását.

…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete a 2/2005. (I. 11.) Korm. rendelet, valamint a 314/2012. (XI. 8.) Korm. rendelet alapján Sülysáp Város Önkormányzata településrendezési eszközeinek felülvizsgálata keretében

1./ támogatja a Sülysáp 089/34, 089/35, 089/36, 093/8, 089/68 hrsz.-ú területekre vonatkozó telepítési tanulmánytervet;

2./ településrendezési szerződést kíván kötni a fejlesztővel;

3./ felkéri és felhatalmazza a polgármestert a szükséges egyeztetések lefolytatására és a településrendezési szerződés aláírására.

Határidő: 2016. szeptember 30.
Felelős: polgármester

Sülysáp, 2016. augusztus 11.

Horinka László s.k.

